Torsdagsmeditation
2029-11-01 07:00 - 07:55, 2030-06-13 07:00 - 07:55, 2026-10-08 07:00 - 07:55, 2027-05-20 07:00 - 07:55, 2027-12-30 07:00 - 07:55, 2028-08-10 07:00 - 07:55, 2029-03-22 07:00 - 07:55, 2030-01-17 07:00 - 07:55 (Europe/Copenhagen) and 224 more dates | Virtuelt
Fælles online meditationer torsdag morgen
Vi har de seneste par år i større og mindre grupper afprøvet at meditere sammen torsdag morgen klokken 7.00 på Zoom.
Med positive resultater.  Det har vist sig at en sådan regelmæssig, enkel og uprætentiøs fælles online meditativ start på dagen, kan være en værdifuld støtte til deltagernes egen praksis.
Derfor ønsker vi, som et forsøg, at brede initiativet ud til en lidt større gruppe.  Som dog stadig vil være begrænset: Det vil, for at værne om trygheden og intimiteten i det virtuelle rum, være en betingelse at deltagerne regelmæssigt har deltaget på Kontemplations kurser og aktiviteter i de sidste fem år.
Hver torsdag morgen kl. 7 sidder vi sammen i stilhed i 50 minutter.  Der undervises ikke, men værten, som vil være et af Kontemplations teammedlemmer, vil holde rummet.
Dette tilbud er tænkt som en støtte til regelmæssig praksis i hverdagen – herunder den særlige værdi det kan have at være del af et community, eller hvad vi kalder et praksisfællesskab.
Det er gratis at deltage.
Du registrerer dig med en mail til Kirsten på ko*****@***********on.dk.  Når du først har tilmeldt dig torsdagsmeditationens e-mail-liste, er det ikke nødvendigt at du registrerer dig fra gang til gang – du er velkommen når det passer for dig.  Kirsten sender Zoom link ud hver onsdag, dagen før torsdagsmorgenmeditation.
Ved siden af at et sådant online praksisfællesskab kan gavne hver enkelt af os i vores proces, er det vores erfaring at det på sigt støtter en gruppefølelse som kan løfte de individuelle processer – og at der helt enkelt er en glæde ved jævnligt at kunne begynde sin dag på denne måde.

Praktisk:

Når du første gang registrerer dig hos Kirsten, beder vi dig skrive lidt om dig selv og din motivation for at deltage, og medsende en oversigt over de tre seneste Kontemplations retreats og/eller fysiske forløb du har deltaget på.  Du modtager derefter fra hende hver onsdag, dagen inden meditationen, et Zoom link hvormed du vil kunne logge på.
Kirsten, Charlotte eller en anden fra vores team, vil torsdag morgen sidde klar til at lukke dig ind kl. 7.00.  Hvor vi siger godmorgen og klokken 7.05 giver signal til at meditationen begynder. Og klokken 7.55 markerer når den er slut. Ønsker deltagerne en god dag og tager afsked.
Vi beder om at man ikke forlader rummet før meditationen er slut – medmindre selvfølgelig der sker noget uforudset der gør at det ikke er muligt at blive.
At man sikrer sig at man sidder uforstyrret – både af omsorg for en selv og for de øvrige deltagere.
Af samme grund beder vi deltagerne om at mute deres mikrofoner i de 50 minutter meditationen varer.
Og at man holder sit kamera åbent og dermed bidrag til oplevelsen af et praksisfællesskab.
Vi siger typisk god morgen til hinanden når vi kommer på, og god dag til hinanden når man logger af.
Velkommen til vores torsdagsmeditationer!

INDRE PRAKSIS OG ARBEJDSLIV, modul 3 (Hold 3)
2026-09-24 - 2026-09-27 | Sol15, Vækstcenteret, Solbakkevej 15, Nørre snede, 8766, Danmark
Fagpersonligt og meditativt supervisionsforløb i formidling og fordybelse
med Hanneli Ågotsdatter, Peter Høeg, Steen Hildebrandt, Jeppe Hein, Jeanette Lykkegård, Michael Stubberup og Kirsten Rotbøll Lassen
Forløbet begynder i september 2025 og varer til februar 2027.
Dette forløb er for mennesker som ønsker at bringe kvaliteter fra den meditative fordybelse med sig ud i deres arbejdsliv.
Som er indstillet på gennem længere tid at være en del af en gruppe hvori vi sammen vil støtte hinanden i både personlig fordybelse og i at denne fordybelse kan komme til udtryk i den enkeltes faglighed på dennes egen måde.
Forløbet er sammensat med henblik på deltagere som eksempelvist underviser eller/og arbejder kreativt, som er behandlere, terapeuter eller virker i andre omsorgsfunktioner.
Eller som på anden måde er optaget af at forene deres individuelle fordybelse med deres udadvendte engagement.
At gøre sig sine faglige og menneskelige kernekompetencer klart og at undersøge hvordan disse kan forbindes med en meditativ praksis er en essentiel del af forløbet.
Et vigtigt fokus vil yderligere være den sammenhæng mellem indre og ydre bæredygtighed som er én af nutidens helt store opgaver.
Støttet af undervisningen og gruppen vil hver deltager undervejs arbejde med et formidlingsprojekt med relevans for – og med udspring i – den enkeltes faglighed.
Forløbet vil opfordre til, og støtte, at deltagerne etablerer en regelmæssig meditativ praksis
Den meditative og personlige integritet – den tydelige selvfølelse – som kan komme af en sådan regelmæssig praksis, er afgørende når man ønsker at bringe kvaliteter som nærvær og hjertelighed til udtryk i sit arbejdsliv og sin hverdag.
Forløbet består af fire fysiske moduler i Nørre Snede samt tolv onlinesessioner. Se mere under FORLØBETS OMFANG.
Undervisere:
Forløbets hovedundervisere er Hanneli Ågotsdatter og Peter Høeg.
Gæsteundervisere er:
▪ Professor og ledelsesforsker Steen Hildebrandt som underviser i sammenhængen mellem inde og ydre bæredygtighed.
▪ Michael Stubberup, underviser, forfatter og grundlægger og daglig leder af rehabiliteringsnetværket Synergaia, underviser, med udgangspunkt i neuropsykologisk forskning, i etableringen af et indre kompas.
▪ Billedkunstner Jeppe Hein som underviser i kreativitet, nærvær og hjertelighed.
▪ Studiegrupper og skriveværksteder vil ledes af Jeanette Lykkegård – som er forløbets programkoordinator – og af Kirsten Rotbøll Lassen.

Forløbet er nu åbent for tilmelding. Klik her for information om TILMELDING her.

Datoer for de fire fysiske moduler på Sol15, i tillæg kommer 12 online sessioner:
Modul I: 4. – 7. september 2025
Modul II: 5. – 8. februar 2026
Modul III: 24. – 27. september 2026
Modul IV: 25. – 28. februar 2027

INDRE PRAKSIS OG ARBEJDSLIV, modul 4 (Hold 3)
2027-02-25 - 2027-02-28 | Sol15, Vækstcenteret, Solbakkevej 15, Nørre snede, 8766, Danmark

Søndagsmeditation · online og drop-in
2027-03-07 17:25 - 18:00, 2027-10-17 17:25 - 18:00, 2028-05-28 17:25 - 18:00, 2029-01-07 17:25 - 18:00, 2029-08-19 17:25 - 18:00, 2030-03-31 17:25 - 18:00, 2026-10-11 17:25 - 18:00, 2027-05-23 17:25 - 18:00 and 58 more dates | Virtuelt
Hver søndag eftermiddag inviterer vi alle deltagere på forløbene ‘Indre praksis og arbejdsliv’ til, at sidde sammen online, på zoom, til vesper, i tidsrummet 17.30-18.00.
Kirsten er tovholder, og når I logger på, vil det være hende eller en anden fra Kontemplations team som holder rummet.
Vi starter meditationen med at sidde til et stykke musik eller en kort guidning. Derefter sidder vi i stilhed uden guidning. De sidste fem minutter af meditationen vil være til videregivelse, og dette vil blive markeret af den der holder rummet.
Det koster ikke noget at deltage. Det er ikke nødvendigt at til- eller afmelde sig. Det er et drop-in format hvor man møder op som det nu måtte passe for en.
Programmet for søndagsmeditationerne er det samme for hver gang, og forløbet ser således ud:
Kl. 17.25 ankomst. En fra teamet siger god eftermiddag og holder tiden og rummet.
Kl. 17.30 meditationen starter med et stykke musik eller en guidning af en grundøvelse.
Kl. 17.55 værten inviterer til videregivelse.
Kl 18.00 gives signal til at meditationen er slut, og vi tager afsked med ønske om en god aften til alle.
Vi beder om at man kommer til tiden – og om at man ikke forlader rummet før meditationen er slut – medmindre selvfølgelig der sker noget uforudset der gør at det ikke er muligt at blive.
At man sikrer sig at man sidder uforstyrret – både af omsorg for en selv og for de øvrige deltagere.

Af samme grund beder vi deltagerne om at mute deres mikrofoner i de 30 minutter meditationen varer.
Og om at man holder sit kamera åbent og dermed bidrager til oplevelsen af et praksisfællesskab.
Vi siger typisk god eftermiddag til hinanden når vi kommer på, og god aften til hinanden når vi logger af.
Hvis man ønsker at modtage en mail hver lørdag, med velkomst og mødelink (som er det samme hver gang), kan man skrive til Kirsten på ko*****@***********on.dk. Hun sørger for at man kommer på søndagsmeditationernes mailliste. Denne procedure er fordi vi gerne vil undgå at spamme jer og gerne vil være sikre på at mailen er ønsket. Man kan naturligvis til enhver tid afmelde sig listen.
For at holde det meditative rum, vil vi bede om, at man ikke stiller spørgsmål, hvis sådanne skulle opstå. Man er meget velkommen til at spørge via ko*****@***********on.dk.
Og som sagt: Deltagelse er gratis.
